
ВЪПРОСИ И ОТГОВОРИ ПО ПРОЦЕДУРА ЗА
ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ
ЧРЕЗ ПОДБОР НА ПРОЕКТНИ ПРЕДЛОЖЕНИЯ 
BG05M2ОP001-3.020 „ОГРАМОТЯВАНЕ НА ВЪЗРАСТНИ-2“
към 30.03.2021 г.

ВЪПРОС 1 от 19.01.2021 г. (постъпил чрез ИСУН 2020):
Здравейте, 
Допустимо ли е по процедурата да кандидатства ЮЛНЦ, регистрирано в обществена полза през 2009 г., пререгистрирано през 2020 г., но през последните две години не е изпълнявало икономическа дейност?
Благодаря!

ОТГОВОР:
За целите на процедурата по смисъла на чл.107, §1 от Договора за функционирането на Европейския съюз „Икономическата дейност се изразява в предлагане на стоки и/или услуги на определен пазар. Режимът в областта на държавните помощи се прилага спрямо всички субекти, извършващи икономическа дейност, без значение на правната им форма, начина на регистрация и финансирането им. В този смисъл, тези субекти са „предприятие“ за целите на законодателството по държавните помощи“. Съгласно т.16 от Условията за кандидатстване „Допустимите кандидати/партньори - юридически лица с нестопанска цел (ЮЛНЦ) по процедурата се считат за предприятия по смисъла на и за целите на чл.107, параграф 1 от Договора за функциониране на Европейския съюз (ДФЕС), независимо от правния им статут. Допустимите дейности за кандидати/партньори ЮЛНЦ са с икономически характер.. „. Съгласно Приложение II – Декларация за минимални и държавни помощи в т.5 се посочва отрасловата принадлежност на ЮЛНЦ според основната му дейност по КИД 2008. В Указания за попълване на Декларацията за минимални и държавни помощи т.3 е дадено пояснение, че „..под основна дейност на получателя - ЮЛНЦ се има предвид дейността, която генерира най-голям дял от приходите му от нестопанската и стопанската дейност по КИД-2008 съгласно ГОД за последната приключила финансова година (по данни/класификация от НСИ)“.
В случай че ЮЛНЦ през последните две години е изпълнявало дейности, независимо икономически или неикономически, това следва да е видно от счетоводните документи за последните две приключили финансови години, които съгласно т.11 от Условията за кандидатстване, кандидатите ЮЛНЦ представят на етап кандидатстване. Пререгистрираните ЮЛНЦ в ТРРЮЛНЦ следва да са обявили в регистъра по реда на чл.40 от ЗЮЛНЦ исканите документи. „В случай че исканите документи, заверени по реда на Закона за счетоводство, са публично достъпни, кандидатът посочва източниците им на информация (линк към източника, в който документът е наличен) за целите на оценката на финансовия капацитет. При липса на възможност за служебна проверка документите се представят от кандидата към проектното предложение. В случай, че исканите документи от кандидати – училища/ЮЛНЦ са налични в МОНИТОРСТАТ на Националния статистически институт, същите се проверяват по служебен път.“
В т.11 от Условията за кандидатстване е посочено следното: „В случай, че ЮЛНЦ – кандидат не е изпълнявал икономически дейности за последните две приключили финансови години, видно от представените счетоводни отчети към Годишния отчет за дейността (ГОД), следва да има предвид, че разходите за дейност 1 и дейност 4 са икономически дейности, поради което се отпускат в режим на минимална помощ за него.“
Аналогично е посочено в т.12 от Условията за кандидатстване и за ЮЛНЦ – партньор.
Обръщаме внимание, че съгласно т. 11.1. Критерии за допустимост на кандидатите и т. 12.1  Критерии за допустимост на партньорите от Условията за кандидатстване, е поставено следното изискване: „В тази връзка ЮЛНЦ следва да са извършвали дейност през последните две финансови години“. Следва също да имате предвид, че по отношение на пререгистрираните ЮЛНЦ в ТРРЮЛНЦ „За доказване на общественополезна дейност на ЮЛНЦ те трябва да са обявили документите по чл. 40, ал. 3 от ЗЮЛНЦ (Годишен доклад за дейността и финансови отчети) за последните две приключили финансови години.“. В Условията за кандидатстване не се съдържа изискване ЮЛНЦ да са извършвали икономическа дейност по смисъла на чл.107, §1 от ДФЕС през последните две години, за да се считат за допустими кандидати по процедурата.


Въпроси, постъпили в периода 20.01.2021 г. – 01.02.2021 г.

ВЪПРОС 2 от 31.01.2021 г. (постъпил чрез ИСУН 2020):
Поради стекли се обстоятелства прекъснах училище в 7 клас. Имам мъка с книжката вече близо 10 години…просто не мога да я извадя заради образованието. Разбрах за този шанс със тази програма и просто търся начин! Искам да участвам. Разбрах че срока е до март, и очевидно има време. Моля за място само! Наистина.. Изтеглих формата за заявление, но къде трябва да се изпрати? Благодаря за отделеното време.  
Р.Р., гр.Севлиево

ОТГОВОР:
Управляващият орган на Оперативна програма „Наука и образование за интелигентен растеж“ 2014-2020  (ОПНОИР) е обявил процедура за предоставяне на безвъзмездна финансова помощ „Ограмотяване на възрастни – 2“. Целевата група по процедурата са лица над 16 години без завършени класове от началния и/или прогимназиалния етап; неграмотни или слабо грамотни лица; лица, отпаднали от системата на образованието; безработни лица; лица, търсещи или получили закрила. Допустими кандидати по цитираната процедура са училища и неправителствени организации, които могат да подават проектни предложения до 31.03.2021 г. С училища/неправителствени организации с одобрени проектни предложения се сключва договор за изпълнение на планираните дейности, сред които са провеждане на курсове за ограмотяване (1-4 клас) и курсове за усвояване на компетенции от прогимназиален етап (5-7 клас) на основно образование и изпити за валидиране на резултати от неформалното обучение и информалното учене. Съгласно нормативната уредба – Закона за предучилищното и училищно образование и Наредба № 11 от 01.09.2016 г. за оценяване на резултатите от обучението на учениците единствено училищата провеждат цитираните курсове и изпитите за валидиране и издават документ – удостоверение за валидиране на компетентности за завършен клас/етап или основна степен на образование се издава съгласно държавния образователен стандарт за информацията и документите (Наредба № 8 от 11.08.2016 г. за информацията и документите за системата на предучилищното и училищното образование). 
Административни договори за предоставяне на безвъзмездна финансова помощ с одобрените за финансиране кандидати училища/неправителствени организации се очаква да бъдат сключени към м. август 2021 г., след приключване на оценката на подадените проектни предложения  и публикувани на сайта на ОПНОИР, Рубрика „Програма 2014-2020“, раздел „Сключени  договори“ (http://sf.mon.bg/?go=page&pageId=434). За да се включите в дейности по процедурата за придобиване на клас/етап/степен на образование по процедура „Ограмотяване на възрастни-2“ следва да се обърнете към училище или неправителствена организация, които имат сключен административен договор за финансиране на одобрен проект за осъществяване на цитираните по-горе дейности, или към Регионално управление на образованието. Контакти на всички Регионални управления на образованието може да намерите на следния линк https://www.mon.bg/bg/324. 
Обръщаме Ви внимание, че условията за придобиване на свидетелство за управление на моторно превозно средство са регламентирани в Закона за движението по пътищата.

ВЪПРОС 3 от 01.02.2021 г.:
Здравейте,  
Въпросът ни е свързан с ролята на нашата фондация като партньор към училище. Организацията ни е участвала в проект "Образователна интеграция ма деца и ученици от етническите малцинства в община Пловдив" през 2002 г., но е била неактивна (не е извършила дейности - обществено полезни и икономически) в последните две години. Възможно ли е да участваме като партньор в отворената процедурата?
С уважение,
Екип на фондация Хаир

ОТГОВОР:
В т.12.1.Критерии за допустимост на партньорите от Условията за кандидатстване детайлно са описани изискванията за допустими партньори, където е поставено следното изискване: „В тази връзка ЮЛНЦ следва да са извършвали дейност през последните две финансови години“. Проверката за допустимостта на партньорите се извършва съгласно точка 12 от Условията за кандидатстване и Методология и критерии за оценка на проектни предложения по процедура чрез подбор на проекти BG05M2OP001-3.020 - ОГРАМОТЯВАНЕ НА ВЪЗРАСТНИ – 2 – приложение XIII към Условия за кандидатстване.
Въпроси, постъпили в периода 02.02.2021 г. - 08.02.2021 г.

ВЪПРОС 4 от 02.02.2021 г.:
Здравейте,
Във връзка с отворена процедура за кандидатстване BG05M2ОP001-3.020 „Ограмотяване на възрастни - 2“ моля за следните разяснения:
1. Къде може да бъде открито Помощна таблица за планиране на ПП (Приложение IX към Условията за кандидатстване), тъй като липсват в Условията за кандидатстване и Условията за изпълнение?
2. Допълнителни специфични за операцията индикатори задължителни ли са за посочване в проектните предложения?
3. От къде може да бъде получена информация кои лица са били включени в предходната фаза, изпълнявана от МОН?
4. Поддейностите като отделни дейности ли трябва да се посочват в раздел 7 в ИСУН?
Multi act | non-profit organization

ОТГОВОР:
1. Помощна таблица за планиране на ПП -Приложение IX към Условията за кандидатстване е част Условия за кандидатстване – приложения, архивиран файл 02 Условия за кандидатстване, който съдържа две папки: 02.1. Приложения за попълване и 02.2. Приложения за информация. В папка 02.1. Приложения за попълване ще намерите файл Annex_IX_Помощна таблица за планиране на ПП в ексел формат.
2. Съгласно т. 7. Индикатори от Условията за кандидатстване „В проектните предложения следва да бъдат включени всички задължителни индикатори: И3213, И3213-1, И3213-2, И3213-3, И3213-4, И2327, Р3213, а при включена дейност 3 и И2323, Р2322. Тези изисквания са условия за допустимост на проектните предложения по процедурата и неспазването им ще доведе до отхвърляне на проектите.“ 
Относно допълнителните специфични индикатори, които не са изброени сред задължителните в Условията за кандидатстване, обърнете внимание, че те ще Ви помогнат при определяне на бюджета на проектното предложение, съгласно т.14.2. от Условията за кандидатстване като попълните Приложение IX – Помощна таблица за планиране на проектно предложение от папка 02.1 Приложения за попълване към Условия за кандидатстване. Допълнителните специфични индикатори участват и в техническата и финансовата оценка на проектното предложение – Приложение XIII-Методология и критерии за оценка на проектни предложения от приложенията за информация към Условията за кандидатстване. В допълнение, при представяне на информацията за индикаторите, относими към проектните предложения, кандидатите следва да имат предвид указанието, посочено в т. 13 от Условията за кандидатстване, а именно: „В поле „Резултат“ следва да се опишат очакваните конкретни резултати от изпълнението на планираната дейност, включително да се посочи за изпълнението на кои индикатори допринася дейността, като се посочи и стойност на съответния индикатор. Индикаторите и стойностите им, посочени в секция 7 „План за изпълнение/Дейности по проекта“, поле „Резултат“, следва да съответстват на индикаторите и стойностите, посочени в секция 8 „Индикатори“ на Формуляра за кандидатстване”.
3. Съгласно Условията за кандидатстване по процедурата, стр. 17: „С цел недопускане на двойно финансиране, в процеса на изпълнение на проектите ще се извършва/проследява демаркация по отношение на дейностите и целевите групи, финансирани по настоящата процедура и всички други процедури, финансирани по ОПНОИР и други публични национални или международни финансови източници. Недопускане на дублирането на целевите групи и дейности се наблюдава/проверява на етап кандидатстване (чрез декларации), на етап договаряне (чрез проверки за двойно финансиране), а при изпълнението на проектите чрез проверки за двойно финансиране, списъци на участници, дейности и др.“ 
На етап кандидатстване, за подготовката на проектното предложение и в частност при изготвяне на подлежащия на оценка Механизъм за идентифициране и мотивиране на целевите групи и включването им в дейности по процедурата, не е необходима информация за конкретните лица, участвали в проект BG05M2OP001-3.004-0001 „Нов шанс за успех“. На етап изпълнение, след сключване на административен договор за предоставяне на БФП, Управляващият орган може да извърши служебна проверка на лицата от целевата група, включени в съответния проект.
В проект BG05M2OP001-3.004-0001 „Нов шанс за успех“ са включени лица над 16-годишна възраст, получили удостоверения, които не подлежат на вписване в официалните регистри на Министерство на образованието и науката. В тази връзка допълнителна информация за лицата, които са получили удостоверение за завършен начален етап от основното образование (1-4 клас) и/или удостоверение за завършен клас от прогимназиалния етап (5-7 клас) може да бъде получена от училища от съответния регион,  включително тези, които ще се включат в проектно предложение по процедура BG05M2ОP001-3.020 „Ограмотяване на възрастни-2“ при спазване на Закона за защита на личните данни и на Регламент (ЕС) 2016/679 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО (Общ регламент относно защитата на данните) (ОВ, L 119/1 от 4 май 2016 г.).
Моля да обърнете внимание, че лица, които са получили удостоверение за завършен начален етап от основното  образование (1-4 клас) по проект BG05M2OP001-3.004-0001 „Нов шанс за успех“, могат да бъдат включени като целева група по процедура BG05M2ОP001-3.020 „Ограмотяване на възрастни-2“ в 5 клас. Аналогично лица, които са получили удостоверение за завършен 5 и/или 6 клас, могат да бъдат включени като обучаеми в следващия клас.
4. В секция 7 „План за изпълнение/Дейности по проекта“ от електронния формуляр за кандидатстване   има общо 10 000 символа,   без наименованието за дейността , в три полета: поле „Описание“ – 4 000 символа, поле „Начин на изпълнение“- 3 000 символа и поле „резултат“- 3 000 символа. В случай че съответните текстове надхвърлят цитираните ограничения, по преценка на кандидата поддейностите могат да бъдат въвеждани като отделни дейности в електронния формуляр за кандидатстване. Същевременно, обръщаме внимание, че в секция 11. Допълнителна информация необходима за оценка на проектното предложение на формуляра за кандидатстване имате полета, всяко с по 10 000 символа, които реферират към дейностите по проекта За целта са дадени указания в Приложения XI – Указания ИСУН от папка 02.2. Приложения за информация към Условията за кандидатстване.  


ВЪПРОС 5 от 04.02.2021 г.:
Във връзка с отворена процедура за кандидатстване BG05M2ОP001-3.020 „Ограмотяване на възрастни - 2“ моля за следните разяснения: 
1. Допустимо ли е включването на предварителни разходи (разходи направени преди подписването на АДБФП) за извършване на предварителни анализи за подготовка на „Механизъм за идентифициране и мотивиране на целевите групи“? Допустимо ли е възлагането на външна за кандидата/партньора организация, която да изготви Механизма? Ако да, то как би следвало да се бюджетира този разход?
2. Допустими разходи ли са разходи за Възнаграждения за организатори на обученията; Възнаграждения за медиатори; Командировки; Разходи за провеждане на мероприятия за лицата от целевата група; Разходи за закупуване на материали и консумативи; Отпечатване на учебни средства; транспорт на обучаемите; Възнаграждения на начални и/или прогимназиални учители; Възнаграждения за организатори на обученията; Възнаграждения на квестори и оценители и други разходи свързани с организирането и провеждането на обучения и изпити? Къде и как следва да бъдат описани тези конкретни разходи?
С уважение,
Сдружение "Мулти акт"
ОТГОВОР:
1. Съгласно т.14.1. Условия за допустимост на разходите от Условията за кандидатстване „За да бъдат допустими разходите по настоящата процедура за предоставяне на безвъзмездна финансова помощ трябва да отговарят едновременно на следните условия:…..
2) Да бъдат извършени след датата на подписване на административния договор за предоставяне на безвъзмездната финансова помощ и до изтичане на срока за изпълнение на проекта и да са за дейности, които не са физически завършени или изцяло осъществени преди подаването на формуляра за кандидатстване от бенефициента, независимо дали всички свързани плащания са извършени от него;
3) Да са в съответствие с категориите разходи, включени в административния договор за предоставяне на безвъзмездна помощ, както и в съответствие с одобреното проектно предложение и изискванията на настоящите Условия за кандидатстване (чл. 57, ал. 1, т. 2 от ЗУСЕСИФ);“
В тази връзка предварителни разходи за подготовка на проектно предложение, вкл. изброените от Вас не са допустими.
2. Съгласно т.14.2 „Допустими разходи” от Условията за кандидатстване по настоящата процедура са допустими единствено разходи под формата на стандартна таблица на разходи за единица продукт за преките разходи (чл.55, ал.1, т.2 от ЗУСЕСИФ) и единна ставка за непреките разходи (чл.55, ал.1, т.4 от ЗУСЕСИФ),  както следва:
I. СТАНДАРТНА ТАБЛИЦА НА РАЗХОДИТЕ ЗА ЕДИНИЦА ПРОДУКТ
· Разходи за идентифициране на лица от целевата група
· Разходи за мотивиране на лица от целевата група и включването им в Дейност 2 или Дейност 3
· Разходи за провеждане на курсове за ограмотяване
· Разходи за провеждане на курсове за придобиване на компетентности от прогимназиалния етап
· Разходи за стипендии за участие
· Разходи за провеждане на изпити
· Разходи за стипендии за успех
· Разходи за подпомагане на прехода от образование към реализация на пазара на труда
II. ЕДИННА СТАВКА – НЕПРЕКИ РАЗХОДИ
В т.14.2 подробно са описани допустимите категории разходи и бюджетни пера, включително и планиране на разходите в секция 5. Бюджет от Формуляра за кандидатстване. В Приложение XIV Стандартна таблица на разходите за единица продукт по процедура BG05M2OP001-3.020 „Ограмотяване на възрастни - 2“ и методология, обосноваваща изведените размери на разходите подробно е описана методологията как е определен съответният единичен разход, а в Приложение IX – Помощна таблица за планиране на ПП е дадена инструкция за формиране на бюджета. Бенефициентът може да поиска за възстановяване от УО съответната сума за всяко лице от целевата група, както е описано в т.14.2 от УК и в Приложение XIV. 
В Приложение XV- Методика за определяне на единна ставка за финансиране на дейностите за организация и управление при процедури за конкурентен подбор и директно предоставяне по приоритетни оси 2, 3 и 5 на ОП НОИР чрез прилагане на Националната методология, приета с Решение на МС № 253 от 3 май 2017 г. към Условията за кандидатстване детайлно е описана методологията за определяне на единната ставка за непреките разходи.   
При планиране на разходите за изпълнение на всички преки дейности - Дейност 1, Дейност 2, Дейност 3 и Дейност 4, посочени в т. 13 от Условията за кандидатстване, е допустимо да се прилагат единствено единичните разходи, относими към конкретните проектни дейности и посочени в т. 14.2 от Условията за кандидатстване. Залагането на разходи за изпълнение на допустимите преки дейности, чиято стойност е формирана въз основа на разходи, различни по вид и размер (стойност) от единичните разходи, определени за всяка от дейностите и изрично посочени в т. 14.2 от Условията за кандидатстване, не е допустимо по настоящата процедура. 

Въпроси, постъпили в периода 09.02.2021 г. - 14.02.2021 г.

ВЪПРОС 6 от 09.02.2021 г.:
Здравейте, 
Въпросът ми е свързан с допустимостта на разходите, а именно считат ли се за допустими разходи за ремонтни дейности - например освежаване, боядисване, подмяна на подови настилки и т.н.; обосновано обзавеждане и оборудване с технически средства на учебните стаи в които ще се провеждат дейности по проекта?
Предварително благодаря!
Екип на Сдружение БСЛА
ОТГОВОР:
Моля вижте отговор 2 на въпрос 5 от 04.02.2021 г. по-горе. В тази връзка цитираните от Вас разходи не са допустими по процедура BG05M2ОP001-3.020 „Ограмотяване на възрастни - 2“.   


ВЪПРОС 7 от 09.02.2021 г.:
Уважаеми дами и господа, 
Във връзка с обявената процедура BG05M2ОP001-3.020 „Ограмотяване на възрастни - 2“ имаме следния въпрос:
При включване в проектното предложение на безработни лица регистрирани в ДБТ, при получаване на месечни стипендии по проекта, прекъсват ли им се социалните помощи за периода на участие в курсовете?
С уважение,
Милена Захариева

ОТГОВОР:
Поставеният от Вас въпрос не е от компетенциите на Управляващия орган на Оперативна програма „Наука и образование за интелигентен растеж“ 2014-2020 г. Моля да се обърнете към компетентната за целта институция Агенция по заетостта (Дирекции „Бюро по труда“).

Въпроси, постъпили в периода 15.02.2021 г. - 04.03.2021 г.

ВЪПРОС 8 от 01.03.2021 г.:	
1.В бюджета е предвиден разход за транспорт на обучаемите, въпросът ми е:
Кандидат по проекта е училище, асоцииран партньор е община, училището има автобус, който извършва превоз на учащи се, общината също има автобус, с който ще могат да бъдат извозвани обучаемите. Може ли училището или общината да извършват превоза на обучаемите? Как трябва да бъдат описани и отчетени ( в случай, че могат) разходите за транспорт?
2. Може ли в учебната програма в един учебен ден да бъдат включени 4 учебни часа по 30 мин. по един и същ учебен предмет?
ОТГОВОР:
1. Съгласно т.14.2 „Допустими разходи” от Условията за кандидатстване по настоящата процедура са допустими единствено разходи под формата на стандартна таблица на разходи за единица продукт за преките разходи (чл.55, ал.1, т.2 от ЗУСЕСИФ) и единна ставка за непреките разходи (чл.55, ал.1, т.4 от ЗУСЕСИФ). Разходите за транспорт са калкулирани в стойността на единичния разход за едно обучаемо лице и не следва да се включват като отделен бюджетен ред в бюджета на проектното предложение. При разходване на средствата, предоставени като безвъзмездна финансова помощ под формата на единичен разход бенефициентът и неговите партньори следва да спазват приложимото европейско и национално законодателство, както и принципите на добро финансово управление, в това число и когато възлагат част от съпътстващите обученията дейности на изпълнители (напр. транспорт за обучаеми), или пък когато сами изпълняват съответната дейност със собствен ресурс.
2. Учебните  програми за обучение на възрастни са утвърдени от министъра на образованието и науката, които може да намерите на следните адреси: Адаптирани учебни програми за обучение на възрастни са налични на следния линк: https://www.mon.bg/bg/100167 (Адаптирани учебни програми за обучение на възрастни в курсове по ограмотяване, Адаптирани учебни програми за обучение на възрастни в курсове за придобиване на компетентности за всички класове от прогимназиален етап на основната степен на образование в училищата в системата на предучилищното и училищното образование, утвърдени със Заповед № РД09-5572/31.10.2017 г.)

ВЪПРОС 9 от 02.03.2021 г.:
Здравейте,
в момента съм подал документи по следната програма: Подкрепа за малки предприятия с оборот над 500 000 лв. за преодоляване на икономическите последствия от пандемията COVID-19 Иновации и конкурентоспособност, BG16RFOP002-2.089 - Подкрепа за малки предприятия с оборот над 500 000 лв. за преодоляване на икономическите последствия от пандемията COVID-19.
Възможно ли е да участвам паралелно, без това да окаже негативен ефект и по програма: BG05M2OP001-3 - Образователна среда за активно социално приобщаване (1);  BG05M2OP001-3.020 - ОГРАМОТЯВАНЕ НА ВЪЗРАСТНИ – 2.
Поздрави!
инж. В.Н.
гр.Пловдив

ОТГОВОР:
Съгласно условия за кандидатстване по процедура BG05M2OP001-3.020 - ОГРАМОТЯВАНЕ НА ВЪЗРАСТНИ – 2 по ОПНОИР допустими кандидати са: държавни и общински училища; юридически лица с нестопанска цел (ЮЛНЦ), осъществяващи дейност в обществена полза, регистрирани съгласно Закона за юридическите лица с нестопанска цел (ЗЮЛНЦ). Допустими партньори са: държавни и общински училища; юридически лица с нестопанска цел (ЮЛНЦ), осъществяващи дейност в обществена полза, регистрирани съгласно ЗЮЛНЦ; Центрове за подкрепа за личностно развитие (ЦПЛР) съгласно Закона за предучилищното и училищното образование (ЗПУО), които предоставят кариерно ориентиране и консултиране. В тази връзка, ако въпросът Ви се отнася за юридическо лице, което не е регистрирано съгласно ЗЮЛНЦ, не е държавно или общинско училище и не е ЦПЛР, а е например юридическо лице или едноличен търговец, регистрирано съгласно Търговския закон или Закона за кооперациите, то същото не е допустимо в качеството си на кандидат или партньор по процедурата. Същевременно, ако  юридическото лице или едноличен търговец има сред своя персонал лица от целевата група по процедурата, а именно Лица, навършили 16 години: без завършени класове от началния и/или прогимназиалния етап; неграмотни или слабо грамотни лица; лица, отпаднали от системата на образованието; безработни лица; Лица, търсещи или получили закрила, то същите са допустими да участват в дейности по процедура BG05M2OP001-3.020 - ОГРАМОТЯВАНЕ НА ВЪЗРАСТНИ – 2. Административни договори за предоставяне на безвъзмездна финансова помощ с одобрените за финансиране кандидати училища/ЮЛНЦ се очаква да бъдат сключени към м. август 2021 г., след приключване на оценката на подадените проектни предложения. Информация за сключените договори ще бъде публикувана на сайта на ОПНОИР, Рубрика „Програма 2014-2020“, раздел „Сключени  договори“ (http://sf.mon.bg/?go=page&pageId=434). За да се включат в дейности за придобиване на клас/етап/степен на образование по процедура „Ограмотяване на възрастни-2“, представителите на целевата група следва да се обърнат към училище или неправителствена организация, които имат сключен административен договор за финансиране на одобрен проект за осъществяване на цитираните по-горе дейности, или към Регионално управление на образованието. Контакти на всички Регионални управления на образованието може да намерите на следния линк https://www.mon.bg/bg/324. 

ВЪПРОС 10 от 02.03.2021 г.:
В случай, че общинско училище е кандидат по процедура BG05M2OP001-3.020 - ОГРАМОТЯВАНЕ НА ВЪЗРАСТНИ – 2,  и в проектното му предложение е заложено, че част от дейностите ще бъдат възложени на външен изпълнител, поставени ли са специални изисквания относно изпълнителя на тези дейности - конкретно допустимо ли е училището да възложи обучение и/или друга дейност на Център за професионално обучени /ЦПО/, разполагащо с лицензирани преподаватели?
ОТГОВОР:
Съгласно т.11 от Условията за кандидатстване „За училище – кандидат по настоящата процедура партньорството с ЮЛНЦ/друго училище/Център за подкрепа за личностно развитие (ЦПЛР) не е задължително! В този случай кандидат – училище, когато е приложимо, може да възложи изпълнението на дейности/част от дейности на външни изпълнители по реда на действащото законодателство в областта на обществените поръчки, въз основа на открити, прозрачни, в достатъчна степен публични, недискриминационни и безусловни процедури по смисъла на чл. 89-96 от Известие на Комисията относно понятието за държавна помощ, посочено в член 107, параграф 1 от Договора за функционирането на Европейския съюз (2016/C 262/01)“. Следва също да бъде отчетено и изискването на т. 12.4. от Условията за кандидатстване съгласно което, в случай, че училище-кандидат има партньор/и по проекта за изпълнението на дейност 1 и/или дейност 4 (или части от тези дейности), то не може да възложи същата дейност/част от дейност на външен изпълнител. Обръщаме внимание, че дейностите, които могат да бъдат възложени от училище-кандидат без партньори са дейност 1 и дейност 4, докато дейност 2 и дейност 3 съгласно ЗПУО могат да се изпълняват единствено от училище. 

ВЪПРОС 11 от 04.03.2021 г.:
Във връзка с подготовка на проектното предложение, от името на кандидата - 94 СУ, София, имаме следните въпроси:
1. В екипа за организация и управление на проекта, освен задължителните три длъжности, посочени в Условията за кандидатстване,  планираме да се включат и двама преподаватели от училището, които ще имат ролята на методисти. В тази връзка,  въпросът ни  е тези двама преподаватели, които ще бъдат в екипа на проекта, могат ли да бъдат едновременно и преподаватели в курсове за ограмотяване или за придобиване на компетентности.
2. Съгласно Условията за кандидатстване, в проекта следва да бъдат включени лица над 16 години от посочената целева група.  В някои от индикаторите напр. И 3213-4  Лица от 16 до 24 навършени години  , И 2327 Лица на възраст 25-64 години,  е посочена горна възрастова граница за лицата. В тази връзка,  въпросът е може ли  лица над 64 г., да бъдат включени в обученията по Дейност 2.
3. Във връзка с обучението за придобиване на компетентности, се планира обучението да се организира и протече  в два етапа с различен месец на стартиране на дейността- първия етап ще стартира през м. 4, а втория през м. 10. В тази връзка допустимо ли е във Формуляра - в т. 7. "План за изпълнение / Дейности по проекта"  да се въведе отделно описание за всеки от двата етапа с цел постигане на по- голяма прегледност на продължителността на дейността.

ОТГОВОР:
1. Съгласно т.14.2. от Условията за кандидатстване „При изпълнение на проектите по настоящата процедура кандидатите следва да спазват изискванията на Ръководството за изпълнение  на договори за предоставяне на БФП по приоритетни оси 2, 3 и 5 на Оперативна програма „Наука и образование за интелигентен растеж“ 2014-2020 г. и приложенията към него - http://opnoir.bg/?go=page&pageId=139 и специални инструкции, когато е приложимо“. В т. 3.1. от цитираното ръководство изрично е посочено: „ВАЖНО! Лице, което получава възнаграждение като член на екипа за организация и управление на проекта, не може в рамките на проекта да получава и възнаграждение за участие в изпълнението на преките дейности!“
2. В Условията за кандидатстване по процедурата не е поставено подобно ограничение. В същото време следва да имате предвид, че основната цел на процедурата е подкрепа на уязвими групи за социално включване чрез осигуряване на достъп до образование и обучение за по-добра реализация на пазара на труда. Съгласно Условията за кандидатстване обхватът на лицата от целевата група следва да е обоснован и описан в т. 11.3 и т.11.4 (Механизъм) на формуляра за кандидатстване и  тяхното включване в конкретните дейности да е с оглед постигане на заложената цел. 
3. Продължителността на етапите на изпълнение на дадена дейност може да бъде посочена/описана в поле „Начин на изпълнение” на дейността в секция 7 „План за изпълнение/Дейности по проекта” от Формуляра за кандидатстване. В допълнение, моля вижте отговор 4 на въпрос 4 от 02.02.2021 г. по-горе. Обръщаме внимание, че курсовете за компетентности от прогимназиалния етап са с продължителност от 3 месеца всеки (за 5, 6 и 7 клас) независимо колко етапа предвиждате. 

Въпроси, постъпили в периода 05.03.2021 г. - 10.03.2021 г.

ВЪПРОС 12 от 07.03.2021 г.:
Привет от Бургас,
Кандидат-училище сме, правим опити за кандидатстване по процедура BG05M2OP001-3.020 „Ограмотяване на възрастни-2“  и имаме следните въпроси:
1.	Допустимо ли е изпълнявайки поддейност 1.2. „мотивация на идентифицираните лица от целеви групи за включване в курсове по ограмотяване и курсове за придобиване на компетентности от прогимназиалния етап на основно образование“, да не включваме  „мотивация на лица от целевата група за валидиране на компетентности за придобиване на образователна степен/етап на основно образование“ и да не изпълняваме дейност 3?
2.	Какви „Стойности“ да посочим в поддейности 1.3 и 1.4, след като не се визуализират в помощната таблица за планиране на ПП? И ако трябва да се визуализират къде да ги заложим? Ако дейностите напр. включват:  персонални консултации, работа в семейството, мотивационни кампании, лектории и пр. извършени като дейности на образователните медиатори на училището – как ще ги остойностим като разход и къде?
3.	При „План за външно възлагане“ ние ли определяме предмета на услугата и нейната стойност, по отношение на информационни материали, дипляни, информационни събития? 
4.	При въвеждане на Индикаторите, базовите и целевите стойности еднакви ли трябва да са и ако трябва да са различни, базовата стойност с какво трябва да е съобразена?
*Лично мнение: Датата 10 март е ограничаващи ни по отношение на време за задаване на въпроси. При условие, че датата на подаване е 31 март, е добре да имаме възможност поне до 20 март да задаваме въпроси, които неминуемо ще възникват в процеса на писане.

ОТГОВОР:
1. Съгласно т.13 от Условия за кандидатстване „ВАЖНО!! Поддейности 1.1. и 1.2. на Дейност 1 са задължителни за включване в проектното предложение. Това изискване е критерий за допустимост.“, както и „В случай че по поддейност 1.2. е планирана и мотивация на лица от целевата група за валидиране на компетентности за придобиване на образователна степен/етап на основно образование следва да се има предвид, че проектното предложение трябва да включва и Дейност 3, въпреки, че същата  не е задължителна по процедурата.“ В тази връзка, когато по поддейност 1.2. не планирате мотивация на лица от целевата група за валидиране на компетентности за придобиване на образователна степен/етап на основно образование чрез признаване на същите от неформалното обучение или информално учене, то в проектното предложение не следва да включвате дейност 3, която не е задължителна дейност. Обръщаме внимание, че съгласно Условията за кандидатстване „Валидирането на  компетентности по Дейност 3 е допустимо само за лица от целевата група, които нямат придобито основно образование съгласно чл.166, ал.4 от ЗПУО. За валидиране на резултати се включват лица, които не се обучават в курсовете по дейност 2.“
2. Съгласно т.13 от Условия за кандидатстване „Разходите за Дейност 1 се определят в зависимост от броя на лицата от целевите групи, които са идентифицирани и мотивирани да се включат в Дейност 2 или Дейност 3, когато е приложимо, като необходимите за дейността средства се залагат в поле „Стойност“ на секция 7 от Формуляра за кандидатстване. За разходите по Дейност 1 се прилага Стандартна таблица на разходите за единица продукт по процедура BG05M2OP001-3.020 „Ограмотяване на възрастни-2“ (Приложение XIV към Условията за кандидатстване) за конкретно постигнат резултат в съответствие с чл. 67, параграф 1, буква б) от Регламент (ЕС) № 1303/2013 г. и чл. 55, ал. 1, т. 2 от ЗУСЕСИФ. За целите на попълване на поле „Стойност“ в секция 7 от Формуляра за кандидатстване кандидатът попълва Помощна таблица за планиране на ПП (Приложение IX към Условията за кандидатстване) след детайлно описание на дейността.“ Съгласно УК, „Поддейност 1.3. обхваща мотивация на целевата група при участието в курсове по дейност 2 и/или дейност 3 за задържане и/или успешно полагане на изпитите за начален етап/клас от прогимназиалния етап на основното образование“. В тази връзка всички разходи за поддейности 1.2, 1.3 и 1.4 (вкл. разходите на образователните медиатори) са калкулирани в стойността на единичния разход за мотивиране на лица от целевата група, посочени в т. 14.2 от Условията за кандидатстване и не следва да се включват като отделен бюджетен ред в бюджета на проектното предложение. Залагането на разходи за изпълнение на посочените поддейности, чиято стойност е формирана въз основа на разходи, различни по вид и размер (стойност) от единичните разходи за мотивиране на лица от целевата група и включването им в Дейност 2 или Дейност 3, не е допустимо по процедурата. 
Съгласно т.14.2 от Условията за кандидатстване, за да определите разходите по дейност 1, както и за всяка друга дейност и да попълните секция 5. Бюджет от формуляра за кандидатстване, следва да попълните Приложение IX – Помощна таблица. За целта моля следвайте указанията от т.14.2. от Условията за кандидатстване – стр.59, както и инструкциите в Приложение IX като първо попълвате Таблица 1, после таблица 2, след което в таблица 3 се визуализират разходите на проектното предложение по дейности, а в таблица 4 се визуализират разходите по бюджетни редове от секция 5.Бюджет на формуляра за кандидатстване.
3. Съгласно т.13 от Условията за кандидатстване „При описание на дейностите във Формуляра за кандидатстване, следва да се има предвид, че провеждането на съответните процедури за определянето на изпълнител по реда на Глава четвърта (Специални правила за определяне на изпълнител от бенефициенти на безвъзмездна финансова помощ) от ЗУСЕСИФ не представляват отделни дейности. В тази връзка възлагането на външен изпълнител следва да се посочи в секция 7 „План за изпълнение/дейности по проекта“, поле „Начин на изпълнение“ на съответната дейност, за която се отнася, единствено като метод/средство за нейното изпълнение.
ВАЖНО!! По настоящата процедура следва да имате предвид, че секция 10. План за външно възлагане от Формуляра за кандидатстване не се попълва, независимо дали се планира възлагане дейност или част от нея на външен изпълнител, тъй като всички преки разходи се възстановяват въз основа на Стандартна таблица на единичните разходи, а не чрез отчитане на действително извършени разходи.“.
4. Съгласно т.7 от Условията за кандидатстване „В секция 8 (Индикатори) от Формуляра за кандидатстване в ИСУН 2020 кандидатите следва да включат релевантните към своето проектно предложение показатели (индикатори) за изпълнение и резултат, които да бъдат количествено определени с положителна целева стойност, различна от 0 и да съответстват на планираните в проекта дейности.“ Освен това в Приложение XI – Указания за ИСУН, в раздел „Попълване на секция 8. Индикатори (Показатели)“ изрично са цитирани изискванията за индикаторите „Кандидатът следва да добави към проектното предложение индикаторите, които произтичат от изпълнението на планираните в проекта дейности, както задължителните по процедурата индикатори, така и допълнителните специфични индикатори съгласно т. 7 от Условията за кандидатстване. Обърнете внимание, че планираните стойности на индикаторите следва да са надлежно обосновани в секция 7, както и да са в съответствие с описания Механизъм за идентифициране и мотивиране на целевите групи описан в секция 11.“ В тази връзка базовата стойност на всеки индикатор, включен в  проектното предложение, следва да бъде попълнена с „0“,, докато целевата стойност следва да бъде положително число, различно от „0“.
Във връзка с изразеното лично мнение обръщаме внимание, че в т.25 от Условията за кандидатстване съгласно нормативната уредба изрично е записано следното: „Съгласно чл. 26, ал. 8 от ЗУСЕСИФ кандидатът по процедурата може да иска разяснения във връзка с Условията за кандидатстване в срок до три седмици преди изтичането на срока за кандидатстване. Допълнителни въпроси относно попълването на документацията за кандидатстване се задават в писмена форма чрез електронната система ИСУН 2020, секция „Разяснения по процедурата“ или на електронната поща н УО: infosf@mon.bg като ясно се посочва наименованието на процедурата за предоставяне на безвъзмездна финансова помощ.“ и „Въпросите на кандидата и разясненията на УО се съобщават (публикуват) на интернет страницата на УО http://opnoir.bg/,  в рубрика „Въпроси и отговори“ и в ИСУН2020: https://eumis2020.government.bg (към документите по процедурата) в 10-дневен срок от получаване на искането, но не по късно от две седмици преди изтичането на срока за кандидатстване.“. 

Въпроси, постъпили в периода 11.03.2021 г. – 29.03.2021 г.
 след удължаване на срока за кандидатстване
ВЪПРОС 13 от 11.03.2021 г.:
Привет от Бургас, 
Необходимо ли е като училище-кандидат да представим справка за липса на задължения от Агенция Митници?
Благодаря!
Обединено училище "Св. Климент Охридски" - кв. Рудник
ОТГОВОР:
Съгласно т.24 от Условията за кандидатстване на етап кандидатстване няма изискване за представяне на отделен документ, доказващ наличие или липса на задължения от Агенция „Митници“. Съгласно т.2 от Приложение I - Декларация на кандидата/партньора по чл. 25, ал. 2 от ЗУСЕСИФ и чл. 7 от ПМС № 162/2016 г., на етап кандидатстване кандидатът/партньорът декларират следните обстоятелства: „Кандидатът/партньорът, който представлявам, няма задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на управляващия орган и на кандидата/партньора, или аналогични задължения съгласно законодателството на държавата, в която кандидатът/ партньорът е установен, доказани с влязъл в сила акт на компетентен орган“. Наличието или липсата на публични задължения за мита по смисъла на чл. 162, ал. 2, т. 1 от Данъчно-осигурителния процесуален кодекс, не е обект на деклариране на етап кандидатстване.Съгласно т.27 от Условията за кандидатстване на етап сключване на договор за предоставяне на безвъзмездна финансова помощ на одобрени за финансиране проектни предложения няма изискване за представяне на отделен документ за наличие или липса на задължения от Агенция „Митници“. 

ВЪПРОС 14 от 15.03.2021 г. (постъпил чрез ИСУН 2020):
Ще бъдат ли включени училища от гр. Варна?
 
ОТГОВОР:
Съгласно т. 11 и т. 12 от Условията за кандидатстване държавни и общински училища могат да участват в проектни предложения по процедурата в качеството им на кандидати или партньори.  В случай че училище от гр. Варна участва в проектно предложение, за да бъде финансирано по процедура BG05M2ОP001-3.020 „Ограмотяване на възрастни - 2“, същото следва да е одобрено за финансиране и да е сключен административен договор за безвъзмездна финансова помощ. Информация за сключените договори ще бъде публикувана на сайта на ОПНОИР, Рубрика „Програма 2014-2020“, раздел „Сключени  договори“ (http://sf.mon.bg/?go=page&pageId=434). 

ВЪПРОС 15 от 15.03.2021 г. (постъпил чрез ИСУН 2020):
Кога най късно може да подаде лицето заявление за включване по проект „Ограмотяване на възрастни – 2“
ОТГОВОР:
Административни договори за предоставяне на безвъзмездна финансова помощ с одобрените за финансиране кандидати училища/неправителствени организации се очаква да бъдат сключени към м. септември 2021 г., след приключване на оценката на подадените проектни предложения  и публикувани на сайта на ОПНОИР, Рубрика „Програма 2014-2020“, раздел „Сключени  договори“ (http://sf.mon.bg/?go=page&pageId=434). За да се включи едно лице в дейности по процедурата за придобиване на клас/етап/степен на образование по процедура „Ограмотяване на възрастни-2“ следва да се обърне към училище или неправителствена организация, които имат сключен административен договор за финансиране на одобрен проект за осъществяване на цитираните по-горе дейности, или към Регионално управление на образованието. Контакти на всички Регионални управления на образованието може да намерите на следния линк https://www.mon.bg/bg/324. Със Заповед на ръководителя на Управляващия орган на Оперативна програма „Наука и образование за интелигентен растеж” 2014-2020 е увеличен бюджетът на процедура BG05M2ОP001-3.020 „Ограмотяване на възрастни-2“ и е удължен срокът за кандидатстване по процедурата. Новият краен срок за подаване на проектни предложения, подписани с квалифициран електронен подпис чрез ИСУН 2020, е 20 април 2021 г.,17:30 часа..

ВЪПРОС 16 от 15.03.2021 г. (постъпил чрез ИСУН 2020):
Здравейте! При изпълнение на проектното предложение, допустимо ли е директор на училище партньор да бъде обучител в друго училище партньор?
ОТГОВОР:
Съгласно т.3.1. от Ръководство за изпълнение на административни договори за предоставяне на БФП, съфинансирани от Европейския социален фонд по приоритетни оси 2, 3 и 5 на ОП НОИР, утвърдено на 11.12.2020 г. „Лице, което получава възнаграждение като член на екипа за организация и управление на проекта, не може в рамките на проекта да получава и възнаграждение за участие в изпълнението на преките дейности!“
В случай че директор на училище - партньор участва в екипа за управление на проекта, той не може да бъде и обучител по същия проект в курсовете в което и да е друго училище. В случай че директор на училище –партньор не участва в екипа за организация и управление на проекта, той би могъл да бъде обучител в курсове в което и да  друго училище - партньор по проекта при спазване на съответните изисквания в горепосоченото Ръководство.
Обръщаме внимание, че възнагражденията на обучителите са включени в разходите за единица продукт, а възнагражденията на членовете на екипа за управление на проект са част от непреките разходи, които се финансират чрез прилагане на единна ставка. 

ВЪПРОС 17 от 22.03.2021 г.:
Директор съм на СУ"Христо Смирненски" - гр. Гулянци,
Относно проекта ограмотяване - 2, по дейност 1, подейност1.2 за включване на целеви групи в курсове по ограмотяване от прогимназиалния етап  - 5, 6 и седми класове.
Как да разбирам почвам с групите за 5,6 и 7 клас , или почва само 5 клас, като завършат те тогава почва 6 клас и т.н.
Моля пояснете ми този казус, тъй като времето стана много малко.
С поздрав
 
ОТГОВОР:
Ако правилно разбираме въпроса планирането на дейностите следва да бъде съобразено с идентифицираните/мотивирани лица и организацията  на провеждане на курсовете. Съгласно Вашите анализи и очаквания, вкл. механизъм за идентифициране и мотивиране на целевите групи – поле 11.4 от формуляра за кандидатстване, според броя и образователния статус на лицата от целевата група – поле 11.3 от формуляра за кандидатстване и според планираната организация на дейностите по проекта, описана в поле 11.9 от формуляра за кандидатстване, курсовете с групи за 5 клас, 6 клас и 7 клас може да бъдат провеждани едновременно в един период, може и последователно в рамките на допустимия период за изпълнение на дейности по процедурата. Ако имате идентифицирани/мотивирани лица само за 5 клас например, но нямате за 6 или 7 клас, то тогава може да започнете само с 5 клас, като същевременно идентифицирате/мотивирате лица, които наред с успешно завършилите курс за 5 клас, да се включат в група за 6 клас, както и за 7 клас. Това се описва във формуляра за кандидатстване съгласно Условията за кандидатстване, а в Приложение IX – Помощна таблица за планиране на ПП в курсовете за прогимназиалния етап давате общата бройка лица, курсове, изпити, стипендии и т.н.


Въпроси, постъпили на 30.03.2021 г.

ВЪПРОС 18 от 30.03.2021 г.:
Привет от Бургас,
Кандидат-училище сме, правим опити за кандидатстване по процедура BG05M2OP001-3.020 „Ограмотяване на възрастни-2“  и имаме следните въпроси:
1.	Разходи за стипендии за участие, Разходи за провеждане на изпити, Разходи за стипендии за успех - Тези разходи, описани в Приложение IX – Помощна таблица за планиране на ПП, описват ли се в Раздел 7 План за изпълнение на дейностите, като отделни дейности или може да се обединят като Дейност по оценяване и сертифициране на резултатите от проведените курсове.
2.	В  СТАНДАРТНА ТАБЛИЦА НА РАЗХОДИТЕ ЗА ЕДИНИЦА ПРОДУКТ при въвеждане на сумите по бюджета, избираме режим на финансиране: Неприложимо, допустим?
3.	Прикачените файлове в какъв формат трябва да са? Може ли да са JPG, PDF, PNG – подписани  подпечатани на хартия?
4.	Устав/ учредителен акт, удостоверение за актуално състояние, съдебно решение или решение по вписване, удостоверяващо най-малко 2 години обществено полезна дейност на кандидат/партньор ЮЛНЦ– може ли да впишем адреса -  https://reg.mon.bg/, където училището фигурира като институция или трябва да разпечатаме документа и да го прикачим. Ако го прикачваме, слагаме ли подпис, печат и „Вярно с оригинала“?
5.	В процеса на проучване, всеки ден се натъкваме на желаещи и цифрите се променят ежедневно. Ако при подаването на проектното предложение посочим цифри на заявилите участие, която в последствие се промени, ще можем ли да добавим тези желаещи?
6.	Има питане на лица от квартала, които живеят в чужбина, дали могат да се обучават онлайн – това можем ли да го заложим като възможност? Посочили сме го като идентифициран риск в Раздел 11 – допълнителна информация.
Благодаря сърдечно за отделеното време!
ОТГОВОР:
1.	Съгласно т. 13 от Условията за кандидатстване „Дейност 2. следва да бъде детайлно описана във Формуляра за кандидатстване, т. 7 „План за изпълнение/Дейности по проекта“, полета „Описание“, „Начин на изпълнение“ и „Резултат“ като  се посочи ясна и конкретна информация за методите и средствата за изпълнение на дейността и очакваните резултати“, „Разходите за Дейност 2 се определят в зависимост от броя на включените и успешно завършили курсове по Дейност 2 лица като необходимите за дейността средства се залагат в поле „Стойност“ на секция 7 от Формуляра съгласно Стандартна таблица на разходите за единица продукт по процедура BG05M2OP001-3.020 „Ограмотяване на възрастни-2“ (Приложение XIV към Условията за кандидатстване) за конкретно постигнат резултат в съответствие с чл. 67, параграф 1, буква б) от Регламент (ЕС) № 1303/2013 г. и чл. 55, ал. 1, т. 2 от ЗУСЕСИФ. При  планиране на разходите за Дейност 2 се описват отделно разходи за провеждане на курс – поддейност 2.1. или 2.2. и отделно разходи за провеждане на изпит – поддейност 2.3., както и разходите за стипендии на участниците. За целите на попълване на поле „Стойност“ в секция 7 от Формуляра за кандидатстване кандидатът попълва Приложение IX – Помощна таблица за планиране“. Моля вижте и Приложение XI- Указания ИСУН  към Условията за кандидатстване.
2.	Съгласно т.14 от Условията за кандидатстване „В секция 5. Бюджет всеки един от допустимите разходи трябва да се планира като се съобрази с режима на държавна помощ, при който ще се изпълнява свързаната с него дейност, съответно режим „не помощ“ или режим „минимална помощ“. В т.14.2. от Условията за кандидатстване са дадени подробни указания „В секция 5. Бюджет всеки един от допустимите разходи се визуализира на два отделни реда - съответно за режим „не помощ“ и режим „минимална помощ“, когато е приложимо. При попълване на бюджета кандидатът следва да се съобрази при какъв режим ще се финансира конкретният разход и в зависимост от това следва да се попълни съответният ред от бюджета, като се отчита следното: 
- Когато Дейност 1/Дейност 4 ще се изпълнява от ЮЛНЦ в качеството му на кандидат/партньор, то всички разходи на ЮЛНЦ – преки и непреки разходи  се финансират при режим „минимална помощ“ и съответно се планират в бюджетен ред, който е с режим на финансиране „минимална помощ“. В режим „минимална помощ“ се финансират и разходите за изработване на информационни материали, дипляни, транспорт, логистика за информационни събития и т.н., независимо дали същите ще се възлагат на външен изпълнител по реда на действащото законодателство в областта на обществените поръчки, като част от единичния разход за дейност 1. Непреките разходи на ЮЛНЦ – кандидат/партньор се записват в режим „минимална помощ“ и сумата е посочена в Декларация за партньорство – Приложение VI към Условията за кандидатстване. 
- Когато дейностите по проекта ще се изпълняват от училище, а за Дейност 4 - от партньор-ЦПЛР, то всички разходи се финансират в режим „не помощ“ и съответно се планират в бюджетен ред, който е с режим на финансиране „не помощ“.
-Когато дейностите по проекта се изпълняват от кандидат училище без партньорство всички разходи се финансират в режим „не помощ“ и съответно се планират в бюджетен ред в този режим.“
За да определите в кой режим следва да попълните разходите в секция 5.Бюджет на формуляра за кандидатстване следвайте инструкциите в т.14.2 и т.16 от Условията за кандидатстване за всяка от допустимите дейности.
3.	Прикачените файлове следва да бъдат във формат .doc, .pdf, .docx, .xls, .xlsx, .jpg, .rar, .7z, .zip.
4.	Съгласно т.11 и т.12 от Условията за кандидатстване за допустимите кандидати/партньори – училища проверка се прави служебно от оценителната комисия в Регистъра на институциите в системата на предучилищното и училищното образование съгласно чл. 345 от ЗПУО и/или БУЛСТАТ, или друг регистър към датата на подаване на проектното предложение по настоящата процедура, като за целта във формуляра за кандидатстване посочвате ЕИК на училището. Предвид това при кандидатстване не е необходимо нито да посочвате интернет адреса на Регистъра на институциите в системата на предучилищното и училищното образование съгласно чл. 345 от ЗПУО, нито да прикачвате разпечатки от него. За ЮЛНЦ - кандидат/партньор проверка се прави служебно за пререгистрирани ЮЛНЦ в ТРРЮЛНЦ. Непререгистрираните ЮЛНЦ в ТРРЮЛНЦ прилагат документите в ИСУН 2020: Устав/ учредителен акт, удостоверение за актуално състояние, съдебно решение или решение по вписване, удостоверяващо най-малко 2 години обществено полезна дейност като Удостоверението за актуално състояние следва да е издадено не по-рано от 3 месеца преди крайната дата на кандидатстване, сканирано и прикачено в ИСУН 2020. Моля да имате предвид, че със заповед на ръководителя на Управляващия орган на Оперативна програма „Наука и образование за интелигентен растеж” 2014-2020 е увеличен бюджетът на процедура BG05M2ОP001-3.020 „Ограмотяване на възрастни-2“ и е удължен срокът за кандидатстване по процедурата. Новият краен срок за подаване на проектни предложения, подписани с квалифициран електронен подпис чрез ИСУН 2020, е 20 април 2021 г.,17:30 часа.
5.	На етап кандидатстване в проектното предложение посочвате и описвате броя на лицата, идентифицирани към този момент в резултат на Ваши анализи, проучвания и др. От планирания брой на лицата от целевата група се определя и прогнозният размер на допустимите преки разходи по проекта, които се предоставят под формата на стандартна таблица на разходите за единица продукт. При изпълнение на финансиран проект броят на участниците в проектните дейности може да бъде увеличен спрямо предварително планирания брой, без това да води до увеличаване на отпуснатата безвъзмездна финансова помощ.
6.	Въпросът се отнася към изпълнение на дейности по проекта и организацията на курсовете по Дейност 2. Към момента утвърдените учебни програми за курсове за ограмотяване (1-4  клас) и курсове за усвояване на компетенции от прогимназиалния етап (за 5 клас, за 6 клас и за 7 клас) допускат само присъствено обучение. При евентуална промяна на нормативната уредба УО ще даде допълнителни указания на бенефициентите.

